**กิตติกรรมประกาศ**

วิทยานิพนธ์ฉบับนี้สำเร็จลุล่วงได้ด้วยดี เนื่องจากได้รับความรัก ความเมตตา ดูแลเอาใจใส่ช่วยเหลือ ให้กำลังใจให้คำปรึกษาแนะนำและติดตามความก้าวหน้าอย่างสม่ำเสมอจากอาจารย์ ดร.สมปอง ศรีกัลยา อาจารย์ที่ปรึกษาวิทยานิพนธ์หลัก และผู้ช่วยศาสตราจารย์ ดร.จิระพร ชะโน อาจารย์ที่ปรึกษาวิทยานิพนธ์ร่วม ผู้วิจัยขอกราบขอบพระคุณท่านทั้งสองเป็นอย่างสูงยิ่ง

ผู้วิจัยขอกราบขอบพระคุณผู้ช่วยศาสตราจารย์ ดร.ไพศาล สุวรรณน้อย ที่กรุณาให้ความเมตตาและให้คำแนะนำอันเป็นประโยชน์ในการเป็นประธานกรรมการสอบวิทยานิพนธ์ ผู้ช่วยศาสตราจารย์ ดร.ภูษิต บุญทองเถิง ที่ให้ความเมตตา กรุณาให้ข้อเสนอแนะเพิ่มเติม ในการทำวิทยานิพนธ์ฉบับนี้ให้มีความสมบูรณ์มากขึ้นในการเป็นผู้ทรงคุณวุฒิการสอบวิทยานิพนธ์

ขอกราบขอบพระคุณรองศาสตราจารย์ ดร.วิมลรัตน์ สุนทรโรจน์, ผู้ช่วยศาสตราจารย์ ดร.นิราศ จันทรจิต, ผู้ช่วยศาสตราจารย์ ดร.บุญเลี้ยง ทุมทอง, ผู้ช่วยศาสตราจารย์ ดร.สมาน เอกพิมพ์, ผู้ช่วยศาสตราจารย์ ดร.สุรกานต์ จังหาร, ผู้ช่วยศาสตราจารย์ ดร.ประสพสุข ฤทธิเดช และผู้ช่วยศาสตราจารย์ ว่าที่ ร.ต.ดร.อรัญ ซุยกระเดื่องที่เมตตากรุณาเป็นผู้เชี่ยวชาญตรวจสอบและเอาใจใส่ให้ข้อเสนอแนะในการพัฒนาเครื่องมือวิจัยให้มีความสมบูรณ์มากยิ่งขึ้น

ขอกราบขอบพระคุณอธิการบดีมหาวิทยาลัยราชภัฏมหาสารคาม และคณะกรรมการพิจารณาทุนสนับสนุนการวิจัย ปีงบประมาณ 2555 จากมหาวิทยาลัยราชภัฏมหาสารคาม ที่ให้ทุนสนับสนุนการทำวิทยานิพนธ์ครั้งนี้

ขอกราบขอบพระคุณคณบดีคณะครุศาสตร์ มหาวิทยาลัยราชภัฏมหาสารคามที่กรุณาให้กำลังใจรวมถึงความช่วยเหลือด้านวัสดุอุปกรณ์ สถานที่และเวลาในการทำงานวิจัยให้สำเร็จลุล่วงด้วยดี ขอขอบพระคุณคณาจารย์ประจำสาขาหลักสูตรและการเรียนการสอน คณาจารย์ประจำสาขาวิจัยและประเมินผลการศึกษาทุกท่านที่กรุณาให้กำลังใจเสมอให้คำปรึกษา ข้อเสนอแนะ แก้ไขข้อบกพร่อง ช่วยส่งเสริมสนับสนุนและมีส่วนร่วมให้การวิจัยครั้งนี้สำเร็จลุล่วงด้วยดี และขอขอบคุณคณาจารย์ พนักงาน เจ้าหน้าที่และนักศึกษากลุ่มเป้าหมายของคณะครุศาสตร์ทุกท่านสำหรับคำแนะนำให้กำลังใจและความร่วมมือแก่ผู้วิจัยมาโดยตลอด ผู้วิจัยรู้สึกซาบซึ้งและประทับใจในความเมตตากรุณาและความเป็นกัลยาณมิตรของทุกท่านเป็นอย่างยิ่ง

ขอขอบพระคุณผู้บริหารสถานศึกษา ครูพี่เลี้ยง คณะครู นักเรียนและบุคลากร ทุกท่านของกลุ่มโรงเรียนเครือข่ายพัฒนาวิชาชีพครูของมหาวิทยาลัยราชภัฏมหาสารคามที่มีส่วนร่วมในการเอื้อเฟื้อ ช่วยเสนอแนะข้อมูลอันเป็นประโยชน์และให้ความอนุเคราะห์ผู้วิจัยลงพื้นที่ในการเก็บรวบรวมข้อมูลวิจัยจนสำเร็จลุล่วงด้วยดี ผู้วิจัยรู้สึกซาบซึ้งและประทับใจ ในความเป็นกัลยาณมิตรของทุกท่านเป็นอย่างยิ่ง

ขอขอบคุณนักศึกษาปริญญาเอก สาขาวิชาหลักสูตรและการเรียนการสอน รุ่น 1 ทุกท่านที่คอยให้ความช่วยเหลือ แนะนำและให้กำลังใจตลอดระยะเวลาการศึกษา

ขอขอบพระคุณบิดา มารดา และญาติมิตรทุกคนสำหรับความเข้าใจ และคอยเป็นกำลังใจอันยิ่งใหญ่และสำคัญในการศึกษาวิจัยในครั้งนี้

คุณค่าและประโยชน์ใดๆ ที่เกิดจากวิทยานิพนธ์ฉบับนี้ ผู้วิจัยขอมอบเป็นเครื่องบูชาแด่บิดามารดาครูอาจารย์ตลอดจนผู้มีพระคุณทุกท่านที่ได้อบรมสั่งสอนให้มีความรู้ มีสติปัญญาและให้ความรักแก่ผู้วิจัยมาโดยตลอดจนสามารถประสบความสำเร็จในชีวิตและก้าวหน้า ในหน้าที่การงานมาจนถึงทุกวันนี้

บุษกร เขจรภักดิ์